Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Baselissa, Sveitsissä juhlittiin maanantaina 29. Elokuuta -
maailman ensimmäisen sionistikongressin 125-vuotispäivää.
Kokouksen järjesti Maailman sionistijärjestö -
yhdessä Sveitsin juutalaisyhdistyksen ja Baselin kantonin kanssa.
Noin 1400 kutsuvierasta, -
joukossa lähes kaikki maailman eri sionistijärjestöjen johtajat, -
saapuivat erittäin tiukkojen turvatoimien ympäröimänä Baseliin, -
samaan Stadtcasino Hall rakennukseen, -
jossa ensimmäinen kongressi aikanaan kokoontui.
Israelin delegaatiossa oli mukana maan presidentti Isaac Herzog, -
jonka odotetaan kuvauttavan itsensä samalla parvekkeella, -
jolla kuvattiin myös Theodor Herzl, -
jota pidetään Israelin nykyisen kansallisaatteen perustajana.
Yksi kokouksen päätapahtumista onkin -
Theodor Herzlin historiallisen valokuvan entisöinti.
Kuva on otettu Baselin Three Kings -hotellin parvekkeen kaiteelta.
Useista palestiinalaismielisten mielenosoituksista annettujen -
varoitusten johdosta, Sveitsin hallitus hyväksyi ja on varannut -
lähes kuuden miljoonan euron turvallisuusbudjetin.
Myös kaupungin läpi virtaava Rein-joki suljetaan laivaliikenteeltä ja -
ilmatila suljetaan kongressin ajaksi.
Itse kokoussalin aluetta vartio suuri määrä turvahenkilöstöä.
Mitä ilmeisimmin Israelin ilmavoimien tekemä ohjusisku -
tuhosi yli tuhat Iranissa valmistettua ohjusta Syyriassa, -
Masyafin kaupungissa hieman yli viikko sitten, -
raportoi SOHR, Syyrian Ihmisoikeusjärjestö.
SOHR:n raportin mukaan 5 sotilasta sai surmansa -
ja ainakin 14 syyrialaista siviiliä sai eriasteisia vammoja.
Rakennusta vartioivien Iranin tukemien miliisien kuolleiden tai -
haavoittuneiden lukumäärää ei ole kerrottu
Iskun seurauksena kaupunkia ympäröivillä alueilla -
syttyi useita tulipaloja varastossa olleiden ammusten räjähtäessä ja -
läheiset siviiliasunnot kärsivät merkittäviä aineellisia vahinkoja.
Näin SOHR:in raportin mukaan.
Isku oli jo kahdestoista Israelin tekemä laajamittainen hyökkäys -
Syyriassa sijaitseviin iranilaisiin kohteisiin kuluvana vuonna.
Lähes välittömästi iskun jälkeen Syyrian viranomaiset pyysivät Irania -
ja sen valtuutettuja olemaan jatkossa suorittamatta hyökkäyksiä -
Israelia vastaan sen alueelta käsin.
Sen seurauksena Iranin Vallankumouskaarti aloitti -
erilaiset kostoiskut Syyriassa oleviin Yhdysvaltojen tukikohtiin, -
toivoen sen vaikuttavan siihen, että Yhdysvallat kieltäisi puolestaan -
Israelin tekemästä iskuja Syyriaan. Vaikutus oli kuitenkin päinvastainen,
sillä se saikin USA:n joukot iskemään takaisin Iranin eri kohteisiin.
Samainen koston kierre jatkuu edelleen.
Puolustusministeri Benny Gantz kertoi Washingtonin vierailunsa yhteydessä -
Yhdysvaltain presidentin, Joe Bidenin, -
kansallisen turvallisuuden neuvonantajalle, Jake Sullivanille, -
että Israel tarvitsee Yhdysvalloilta uskottavan sotilaallisen vaihtoehdon -
Irania vastaan.
Puolustusministeriön viranomaisen mukaan Israel sai hyviä vihjeitä siitä,
että Yhdysvalloilla on toimiva suunnitelma hyökätä Irania vastaan,
mikäli JCPOA neuvottelut eivät johda toivottuun tulokseen.
Jos sopimusta ei synny, Yhdysvallat olisi valmis toimimaan Irania vastaan -
Israelin rinnalla, joka myös on valmistellut -
sotilaallista vaihtoehtoa Iraniin.
Samalla todettiin, että Israelilla on vapaus toimia Irania vastaan -
ja riippumatta siitä, syntyykö sopimus tai ei, -
Jerusalem jatkaa ponnistelujaan Iranin vihamielisiä toimia vastaan.
Yhdysvaltain kansallisen turvallisuusneuvoston tiedottajan -
lausunnossa korostettiin myös presidentti Bidenin horjumatonta -
sitoutumista kaikissa olosuhteissa Israelin turvallisuuteen.
Israelin armeijan satelliittikuvat osoittavat, että Venäjä lähettää -
S-300 ilmapuolustus ohjuksiaan takaisin kotiin Syyriasta -
Ukrainaan tekemänsä hyökkäyssodan johdosta.
Israelin tiedustelupalvelu sanoo, -
että useita S-300 ilmapuolustusjärjestelmiä on lastattu -
Mustanmeren satamaan matkalla olevaan venäläiseen alukseen.
Tiedustelupalvelu uskoo sen johtuneen siitä, että Venäjä tarvitsee lisää -
kalustoa Ukrainan sodassa tuhoutuneiden tilalle.
Syyrian armeija ei voi käyttää ohjusjärjestelmää -
ilman Venäjän lupaa, mutta oli huolestuttava kehityskulku Israelille,
että venäläiset alkoivat itse toimia Syyrian ja myös Iranin hyväksi.
Tältä osin tilanne helpottuu nyt huomattavasti, sillä Venäjä ei salli -
Syyrian käyttävän vielä maassa oleva S400 ohjusjärjestelmää.
Iran on toistuvasti kehottanut libanonilaista Hizbollahia -
käynnistämään ohjusiskut Israelin mannerjalustan -
kaasun- ja öljynporauslauttoja kohtaan.
Samalla Iran varoittaa Libanonin hallitusta tekemästä Israelille -
mitään myönnytyksiä kiistellyn kaasukentän rajoista.
Sotilasasiantuntijoiden mukaan Iran näkee itselleen olevan eduksi -
uuden Lähi-idän sodan käynnistämisessä.
Jos syttyy sota Israelin kanssa, niin nämä Libanonin taistelut sitovat -
Israelin puolustusvoimia liian paljon ollakseen vapaita aloittamaan -
hyökkäyksen Iranin ydinlaitoksia vastaan.
Terrorijärjestö Hizbollah toimisi siten Iranin palkkasoturina -
ennalta ehkäisemään Israelin iskua Irania vastaan.
Myös muutamia viikkoja sitten Israelille minisodan hävinnyt -
Palestiinan Islamilainen Jihad on valmiustilassa -
ryhtyäkseen uusiin toimiin Israelia vastaan, mitkä ajoitettaisiin -
samaan aikaan etelästä käsin Hizbollahin hyökätessä pohjoisesta.
Iranin arvio on, että Israelilla ei ole sotilaallisia resursseja -
puolustaa kaikkia öljy- ja kaasulauttoja itäisellä Välimerellä -
samaan aikaan kahden rintaman sodan kanssa.
Tämä mahdollinen haavoittuvuus nähdään Iranissa mahdollisuutena -
aiheuttaa vakavaa tuhoa Israelille niin taloudellisesti kuin sotilaallisestikin.
Viimeisimmät Iranista saadut ohjeet saivat Hizbollah johtaja -
Hassan Nasrallahin julistamaan muutamia päiviä sitten, -
että merirajojen, Karish-kentän, öljyn ja kaasun -
sekä Libanonille kuuluvien oikeuksien kysymyksellä -
ei ole mitään tekemistä neuvoteltavan ydinsopimuksen kanssa.
Hänen mukaansa, jos Libanon ei saa oikeuksia, joita se vaatii, -
aiomme eskaloida, allekirjoitetaanpa ydinsopimus tai sitten ei.
Libanonin katseen tulisi olla Karishissa ja Libanonin omilla rajoilla.
Näiden lausuntojen vuoksi Israelin armeija sekä ohjuspuolustusjoukot -
ovat korkeassa valmiustilassa pohjoisella rajalla valmiina kaikkiin -
Hizbollahin hyökkäyksiin, samoin kuin lounaisella Gazan raja-alueellakin.
Libanonilainen toimittaja ja astrologi Maguy Farahin mukaan -
ainoa tapa pysäyttää Israelin alueelliset juonet, -
on lopettaa sen olemassaolo ja heittää israelilaiset mereen.
Näin hän totesi elokuun lopulla paikallisen OTV:n haastattelussa.
Hänen mukaansa Israel on vieras tekijä koko alueella ja -
että israelilaisten yhteinen juutalainen uskonto -
ei vastaa pätevää kansallista identiteettiä.
Toimittaja totesi, että Israelilla on suunnitelma perustaa alueelle -
lisää valtioita, jotka perustuvat sen omaan juutalaiseen uskontoon.
"Uskonto ei riitä luomaan valtiota ja kansallista identiteettiä" -
mainitsi Farah. "Kansallinen identiteetti rakentuu historialle, -
maantiedolle, tavoille ja kielelle.
Tällaiset tekijät muodostavat valtion kansallisen identiteetin."
"He loivat juutalaisvaltionsa väkisin,
en tiedä kuinka kauan sen olemassaolo kestää, -
mutta niin kauan kuin se on olemassa, sillä on tietty suunnitelma alueella -
luoda muita valtioita samalla tavoin." Näin tulkitsi historiaa -
libanonilainen toimittaja-astrologi Maguay Farah, -
ilmaisten näin myös terrorijärjestö Hizbollahin tavoitteita.
Sitten hieman toisenlaiseen aiheeseen.
Brittiläisen Kansainyhteisön urheilukisojen avajaisseremoniassa -
Birminghamissa, Englannissa 28. heinäkuuta tapahtui seuraavaa.
Paikalliselle Alexander Stadiumin areenalle vedettiin lavetilla -
jättiläiskokoinen mekaaninen härkä, jolla oli hehkuvat punaiset silmät.
Härkä oli noin 10 metriä korkea -
ja sen rakentaminen oli kestänyt yli viisi kuukautta.
Sille oli annettu lempinimi "Raging Bull" eli Raivo Härkä, -
ja se veti yleisön huomion puoleensa ylivoimaisesti -
ennen kaikkia muita esitykseen osallistuneita ihmisiä.
Samaan aikaan kun härkää tuotiin stadionille, -
kaiuttimista soitettiin rokkiyhtye Black Sabbathin musiikkia.
Kun avajaisseremonian "sankari", Stella-niminen hahmo, -
oli saanut otuksen rauhoittumaan, -
kaikki seremoniaan osallistuneet esiintyjät -
kokoontuivat jättimäisen härän ympärille ja alkoivat kirjaimellisesti -
kumartaa ja palvoa sitä.
Monia aivan outoja asioita on maailmassa tapahtunut viime vuosina,
mutta tämä lienee aivan sieltä kärkipäästä.
Kansainyhteisön kisoihin osallistuu yhteensä 72 maata, -
joten tätä avajaisseremoniaa katseltiin sadoilla miljoonilla televisioruuduilla
kaikkialla planeetallamme.
Tämän rituaalin symboliikka oli hyvin suunniteltu etukäteen, -
joten järjestäjät tiesivät tarkalleen, mitä he olivat tekemässä.
Ehkä he luottivat myös siihen, että valtaosa väestöstä -
ei tietoisesti tajuaisi, mitä areenalla todella tapahtui.
Härkä on aina ollut symboli muinaisesta -
Lähi-idän pakanajumaluudesta, joka tunnetaan nimellä Baal.
Tapahtuman järjestäjien mukaan -
tällä jättiläishärällä tulee olemaan pysyvä paikka Birminghamissa, -
myös Kansainyhteisön urheilukilpailujen päätyttyä.
Monen Raamatun tutkijan mielestä me elämme hyvin outoja aikoja, -
ja uskovat, että jatkossa niistä tulee yhä vain oudompia.
Näin selkeää pakanajumala Baalin palvontaa ja -
nimenomaan eräässä kristinuskon ”kehtomaassa” Englannissa, -
en uutistoimittajana olisin voinut kuvitella näkeväni.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7